ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 18 МАЙ 2010 Г.

|  |
| --- |
| **ТЕХНИЧЕСКА КАРТА НА АРТ. 0646AL/47AL:**  **AMBIENTE PER ALIMENTI**  **(АМБИЕНТЕ ПЕР АЛИМЕНТИ)** |

**Водоразтворим акрилен емайл, нетоксичен, без мирис, с универсално приложение, подходящ за цветово стенно покритие на помещения, в които се съхраняват или обработват хранителни продукти, в съответствие с нормата UNI 11021:2002**

ХАРАКТЕРИСТИКИ:

**AMBIENTE PER ALIMENTI** представлява блестящ или сатенен емайл на основата на акрилна водоразтворима смола, светлоустойчиви пигменти, несъдържащи олово и хром, добавки, способствуващи за подобряването на характеристиките, свързани с обработваемостта, разширяването и съхранението. Продуктът **AMBIENTE PER ALIMENTI** притежава отлична еластичност, повърхностна твърдост и непроницаемост, устойчив е на лоши атмосферни условия, на почистване с неабразивни миещи препарати, на промишлени изпарения и на химически агресивни агенти, както и е лесно измиваем и не задържа замърсявания. **AMBIENTE PER ALIMENTI** не съдържа разтворители и следователно не отделя вредни миризми, както във фазата на нанасяне, така и в тази на изсъхване; не пожълтява, изсъхва бързо, като остава еластичен във времето. **AMBIENTE PER ALIMENTI**,благодарение на отличната си прилепваща способност, има универсално приложение върху най-разнообразни носещи основи, като освен това е подходящ за оцветяване на помещения, съдържащи хранителни продукти**,** в съответствие с нормата UNI 11021:2002 „Продукти и системи за оцветяване на помещения, съдържащи хранителни продукти. Свойства и методи на изпитване”, отговарящ на Протокол за изпитване No 101/L от 22.04.2010 г., издаден от фирмата *GFC Chimica*, който може да се достави при заявка.

ОБЛАСТИ НА ИЗПОЛЗВАНЕ:

**AMBIENTE PER ALIMENTI** намира оптимално приложение, както за вътрешни, така и за външни повърхности, при финални обработващи операции върху носещи основи като дърво, метал, поцинкован метал, леки сплави, PVC, дуропластични синтетични материали, мазилка, бетон, зидария, фиброцимент. Продуктът е особено подходящ за обществени сгради и помещения, подложени на силно износване, като клиники, амбулатории, столови, както и хладилни клетки и работни помещения на хранително-вкусовата промишленост, където се изисква полагането на продукт, устойчив на удар и на износване, лесно измиваем и с ниска степен на вредност. **AMBIENTE PER ALIMENTI** представлява идеален продукт за финално покритие върху стенни облицовки от фибростъкло (тип *Tasso, Glastex, Gavatex* и др.) или под формата на обновяващо оцветяване върху декоративни цокли и покрития от пластмасови текстури.

НАЧИН НА ПРИЛАГАНЕ:

***ВЪРХУ СТЕННИ НОСЕЩИ ОСНОВИ****:*

Да се полага върху почистени, изсушени и без наличие на влага носещи основи. Старателно да се изчеткат повърхностите, а вътрешните стени, където е необходимо, да се подравнят и изгладят с **PLASTUC** или **STUCCO IN POLVERE MP**. Върху нови носещи основи или стари бои, намиращи се в добро състояние, както и с добро сцепление, стига да имат добра поглъщаемост, да се положи една ръка от **PRIMER A**, нанесен по начин, така че да се постигне пълното насищане на повърхността, с цел да се заздрави подложния слой и да се придаде добра степен на сцепление. Старите бои, които не са добре закрепени, трябва да се свалят, доколкото това е възможно и да се укрепят с **RESINPOL** или **RESINLAK**. Върху акрилни оцветявания, пластични текстури или стари боядисвания, намиращи се в добро състояние и имащи отлично сцепление, е необходимо да се нанесе направо продукта, след като се почисти повърхността много добре от прах и замърсявания. Да се положат две или три ръце от **AMBIENTE PER ALIMENTI**, като първата се разреди с вода до 5 %, а следващите ръце – без да се разреждат, с помощта на подходящ валяк или четка от полиестерни влакна.

***ВЪРХУ ДЪРВО****:*

Върху ново дърво да се нанесе една подложна импрегнираща ръка и една ръка от *„sottosmalto”* (подложен слой под емайлно покритие), след което върху добре изсъхналата и загладена повърхност да се положат две ръце от неразредения продукт **AMBIENTE PER ALIMENTI**.

***ВЪРХУ ЖЕЛЯЗО****:*

Да се изчетка старателно и да се отстрани изцяло наличната ръжда, да се нанесе една ръка по вътрешна стена и две – по външна стена с антикорозионен грунд, след което да се положат две ръце от неразредения продукт **AMBIENTE PER ALIMENTI**.

***ВЪРХУ ЦИНК И ЛЕКИ СПЛАВИ****:*

Да се измият и обезмаслят повърхностите, посредством абразивна гъба, с разтвор от вода, амоняк и миещ препарат, след което да се нанесат две или три ръце с **AMBIENTE PER ALIMENTI**, от които първата – разредена до 5 %, а следващите - неразредени.

***ВЪРХУ PVC И ПЛАСТМАСОВИ МАТЕРИАЛИ****:*

Да се зашкури повърхността, да се почисти от прах и замърсявания, след което да се нанесе продукта, както бе посочено по-горе.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (без да задържа прах) – за около 10 минути

**СУХО НА ПИПАНЕ:** след 1 – 2 часа

**ВЪЗМОЖНОСТ ЗА ПОЛАГАНЕ НА**

**ОЦВЕТЯВАНЕ ОТГОРЕ:** след 4 – 6 часа

**СУХО В ДЪЛБОЧИНА:** след около 12 часа

**РАЗХОДНА НОРМА:** 0.070 – 0.080 l/m2 за ръка

**ГЛАНЦ:** сатенен около 30G при 60º, лъскав от 60 до 80G при 60º - в зависимост от цвета

**СПЕЦИФИЧНО ТЕГЛО:** 1.150 ± 0.05 kg/l

**СУХ ОСТАТЪК (В ОБЕМ):** гланцов – 33 %, сатенен – 38 %

**СУХ ОСТАТЪК (В ТЕГЛО):** гланцов – 46 %, сатенен – 48 %

**PVC (Обемна пигментна**

**концентрация):** 15 %

**pH:** 8 – 9

**РАЗРЕДИТЕЛ (за сухия продукт):** вода

**ОПАКОВКА:** 14 l, 4 l и 750 ml

**ЦВЕТОВЕ:** Бяло, **“NCS – Moodscapes”** 976 цвята, **“I Сolori del Colore”** 228 цвята, **“RAL”** 174 цвята.

|  |  |  |  |  |  |
| --- | --- | --- | --- | --- | --- |
| **ИЗВЪРШЕНИ ИЗПИТВАНИЯ ЗА СЪОТВЕТСТВИЕ С UNI 11021:2002**  **РЕЗУЛТАТИ** | | | | | |
| **Позиция** | **Изпитване** | **Метод на измерване** | **Измерена стойност** | **Референтна стойност** | **Резултат** |
| **ОСНОВНИ СВОЙСТВА** | | | | | |
| 7.1 | Задържане на замърсявания | UNI 10792 | ΔL = 0.30 | ΔL ≤ 3.0 | Успешно преминава |
| 7.2 | Отделяне на миризми | Приложение А | 0 | ≤ 1.0 | Успешно преминава |
| **СПЕЦИФИЧНИ СВОЙСТВА** | | | | | |
| 8.1 | Устойчивост на измиване | UNI 10560 | > 5000 | ≥ 5000 | Успешно преминава |
| 8.2 | Почистваемост | Приложение B | ΔЕ = 1.32 | ΔЕ ≤ 3.0 | Успешно преминава |
| 8.3 | Устойчивост на плесени | Приложение C | 0 | ≤ 1.0 | Успешно преминава |
| 8.4 | Устойчивост на специални измиващи средства | UNI EN ISO 2812-1 | Без промяна | Без промяна | Успешно преминава |
| 8.5 | Устойчивост на дезинфекциращи средства | UNI EN ISO 2812-2 | Без промяна | Без промяна | Успешно преминава |
| 8.6 | Устойчивост на топлинен удар | Приложение D | Без промяна | Без промяна | Успешно преминава |

**Класификация в съответствие със Законодателно постановление No 161 от 27.03.2006 г.:**

b) гланцово оцветяване за вътрешни стени и тавани;

Гранични стойности на емисии от органични летливи съставки (C.O.V.) в g/l:

от 01.01.2010 г. = 100 g/l

Максимална стойност на емисии от органични летливи съставки (C.O.V.) в продукта:

85 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

Лого на фирмата ***GFC CHIMICA*** за приложно изследване и техническо развитие

Лого на ILAC – MRA (Международно сътрудничество по акредитиране на лабораториите - Систематизиране на взаимното признаване)

Лого на SINAL (Национална система за акредитиране на лаборатории) No 0528

**ИЗПИТАТЕЛЕН ПРОТОКОЛ No 101/L от 22.04.2010 г.**

|  |  |
| --- | --- |
| Местоположение на извършването на анализа и операциите | GFC Chimica S.r.l.  Химична лаборатория  Булевард „Маркони”, 73  44122 гр. Ферара |
| Клиент | Colorificio MP S.r.l.  Ул. „А. Гранди”, 27  47811 гр. Визерба, провинция Римини |
| Идентифициране и описание на образеца, предаден на лабораторията | 12031001 – AMBIENTE PER ALIMENTI |
| Дата на получаването на образеца | 12.03.2010 г. |
| Дата на началото на анализа | 12.03.2010 г. |
| Дата на завършването на анализа | 22.04.2010 г. |
| Лице за контакт | Г-н Нуволи |
| Отговорно лице | Г-н Нуволи |

**Въведение**

Извършено бе изследване, за сметка на фирмата COLORIFICIO MP от гр. Визерба, провинция Римини, наричана по-долу Клиент, на образец от водоразтворимо акрилно стенно емайлно покритие, предназначено за използуване като оцветяващо покритие на помещения, съдържащи хранителни продукти, като въпросният образец бе идентифициран и описан, както е посочено в горната таблица.

Изборът на образеца от продукта бе осъществен от страна на Клиента.

С цел да се установи, дали продуктът е подходящ за първоначално оцветяване и повторно оцветяване на стени и тавани на помещения, съдържащи хранителни продукти, същият бе подложен на всички изпитвания, посочени в следващия параграф, в съответствие с изискванията на нормата UNI 11021:2002 „Продукти и системи за оцветяване на помещения, съдържащи хранителни продукти. Свойства и методи на изпитване”.

**Резултати**

|  |  |  |  |  |  |
| --- | --- | --- | --- | --- | --- |
| **Позиция** | **Изпитване** | **Метод на измерване** | **Измерена стойност** | **Референтна стойност** | **Резултат** |
| **ОСНОВНИ СВОЙСТВА** | | | | | |
| 7.1 | Задържане на замърсявания \* | UNI 10792 | ΔL = 0.30 | ΔL ≤ 3.0 | Успешно преминава |
| 7.2 | Отделяне на миризми \* | Приложение А | 0 | ≤ 1.0 | Успешно преминава1 |
| **СПЕЦИФИЧНИ СВОЙСТВА** | | | | | |
| 8.1 | Устойчивост на измиване | UNI 10560 | > 5000 | ≥ 5000 | Успешно преминава |
| 8.2 | Почистваемост\* | Приложение B | ΔЕ = 1.32 | ΔЕ ≤ 3.0 | Успешно преминава |
| 8.3 | Устойчивост на плесени\* | Приложение C | 0 | ≤ 1.0 | Успешно преминава |

-----------------------

1 Издържано изпитване след 7-дневно изсъхване при Т=23 ± 2° С и UR (относителна влажност) = 50 ± 5 %.

Изпитателен протокол No 101/L от 22.04.2010 г. Стр. 1 от 2

GFC Cimica S.r.l.

Ул. „Г. Маркони”, 73 – 44122 гр. Ферара – тел.: (39) 0532 773742 – факс: (39) 0532 773596 – Web Site: [www.gfcchimica.com](http://www.gfcchimica.com) – Фирмена регистрация, фискален код и данъчен номер 01433860382 – Регистрационен номер в Търговската камара 167744 – Дружествен капитал: 567.584 евро (изцяло внесени)

*Кръгъл печат на фирмата с подпис*

|  |  |  |  |  |  |
| --- | --- | --- | --- | --- | --- |
| 8.4 | Устойчивост на специални измиващи средства | UNI EN ISO 2812-1 | Без промяна | Без промяна | Успешно преминава |
| 8.5 | Устойчивост на дезинфекциращи средства | UNI EN ISO 2812-2 | Без промяна | Без промяна | Успешно преминава |
| 8.6 | Устойчивост на топлинен удар | Приложение D | Без промяна | Без промяна | Успешно преминава |

\* Забележка: Означените със звездичка проби не са акредитирани от *SINAL*.

**Заключения**

Продуктът „AMBIENTE PER ALIMENTI” е подходящ за оцветяване на помещения, съдържащи хранителни продукти.

В частност продуктът:

- е подходящ за стени, тавани, както и за повърхности, за които се изисква устойчивост както на миене, така и на образуване на плесени;

- може да се мие с помощта на обезмасляващи алкални препарати (препарат В);

- е подходящ за нанасяне върху повърхности, които трябва да бъдат дезинфектирани като се използува дезинфектиращо средство (препарат D);

- е подходящ за хладилни клетки.

За GFC Chimica S.r.l.: За GFC Chimica S.r.l.:

Анализатор: инж. Кристина Покатера Началник лаборатория: д-р Арлен Ферари

*(подпис – не се чете) (подпис – не се чете)*

Настоящият документ, състоящ се от две страници, които могат да се размножават от страна на Клиента само изцяло – без коментарии, пропуски, изменения или допълнения, съдържа резултати от изпитванията, които се отнасят само до изследваните образци.

-------------------------

2 Образецът не е демонстрирал наличие на разслоявания, напуквания и образувания на мехури и издувания, когато е тестван с „алкален обезмасител” (миещ препарат В).

3 Образецът не е демонстрирал наличие на разслоявания, напуквания и образувания на мехури и издувания, когато е тестван с „дезинфектиращ агент” („дезинфектиращ агент” = миещ препарат D на основата на бензалкониев хлорид, октил-фенокси-полиетокси-етанол и EDTA / етилендиаминтетраоцетна киселина).

4 Образецът не е демонстрирал наличие на разслоявания, напуквания и образувания на мехури и издувания, след цикъл замразяване – размразяване.

Изпитателен протокол No 101/L от 22.04.2010 г. Стр. 2 от 2

*Кръгъл печат на фирмата с подпис*

|  |
| --- |
| КРАТКО ОПИСАНИЕ НА АРТ. **0647ALIM** **AMBIENTE PER ALIMENTI** |

Полагане на **AMBIENTE PER ALIMENTI,** нетоксичен акрилен емайл на водна основа, без мирис, притежаващ лъскавина, повишена еластичност, устойчивост на удар и на износване, лесно миещ се с помощта на неагресивни миещи средства, трудно задържащ прах и замърсявания, подходящ за оцветяване на помещения, съдържащи хранителни продукти, в съответствие с нормата UNI 11021:2002 „Продукти и системи за оцветяване на помещения, съдържащи хранителни продукти. Свойства и методи на изпитване”, отговарящ на Протокол за изпитване No 101/L от 22.04.2010 г., издаден от фирмата *GFC Chimica*, който може да се достави при заявка. Продуктът се нанася в две ръце с помощта на четка от полиестерни влакна или валяк, като повърхността бъде предварително изчеткана, зашкурена, евентуално подмазана където е необходимо и покрита с една ръка импрегниращ материал и заздравител на водна основа **PRIMER A**.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica